钦定古今图书集成/明伦汇编/氏族典/第553卷 > 《廖用贤尚友录》 > 公孙侨
## 钦定古今图书集成/明伦汇编/氏族典/第553卷 > 《廖用贤尚友录》 > 公孙侨

按《尚友录》：侨字子产，郑大夫。铸刑书，其柄国时，晋楚
不能加。将卒，语子太叔曰：“我死，子必为政。惟有德者
能以宽服民，其次莫如猛。夫火烈，民望而畏之，故鲜
死焉；水懦弱，民狎而翫之，则多死焉。故宽难。”孔子闻
之，出涕曰：“古之遗爱也。”又尝称其有君子之道四。